**Тэма: Гук [д]. Літары Д, д**

**Мэта:** плануецца, што на канец урока вучні змогуць пазнаваць гук [д] условах, ведаць, якой літарай ён абазначаецца.

**Задачы:**

1.Пазнаёміць з гукам [д] і літарай, якая яго абазначае, звярнуць увагу на тое, што гук [д] у словах ніколі не бывае мяккім.

2.Садзейнічаць замацаванню графічнага вобраза друкаванай літары д, замацаванню вывучаных літар праз чытанне палосак слоў з пачатковымі літарамі ў іх, узбагачэнню слоўнікавага запасу вучняў.

3.Развіваць мову вучняў, фанематычны слых.

4. Выхоўваць цікавасць да чытання, любоў да роднага краю.

**Форма правядзення**: урок – гульня.

**Абсталяванне:** лінеечкі поспеху, Мудрэйшая Сава, лічыльныя палачкі, прадметныя малюнкі дрэў, схемы слоў, сонейкі, хмаркі.

 **Ход урока**

**1.Арганізацыйны момант.**

Усім добры дзень!

І ў добры час!

Мова родная ў нас.

На ўрок усіх запрашаю,

Усім поспехаў жадаю!

Сябрам сваім усмешку падарыце,

Які ў вас настрой?

Пакажыце!

З якім настроем вы прыйшлі сёння на ўрок? (*да дошкі прымацоўваецца сонейка)*

Падарыце ўсмешкі адзін аднаму і усмешку сонейку.

**2.Актуалізацыя ведаў вучняў.**

Скажыце,а вы любіце глядзець тэлеперадачы?

Сёння мы будзем самі ўдзельнічаць у тэлеперадачы “У свеце цікавага”. У нашым класе –студыі ўстаноўлены скрытыя камеры,якія будуць здымаць перадачу,а за нашай працай будзе сачыць Мудрэйшая Сава*.(малюнак )*



Яна вырашыць, ці можна будзе тэлеперадачу паказаць іншым гледачам. А таксама за нашай працай будуць назіраць вопытныя прадзюсары, і калі ваша праца ім спадабаецца,то ў будучым яны змогуць з вамі працаваць далей.

- З чаго складаецца слова?( з гукаў і літар)

- Чым адрозніваюцца гукі ад літар?

- На якія дзве групы падзяляюцца гукі беларускай мовы?(зычныя,галосныя)

- Якія бываюць зычныя гукі?( цвёрдыя і мяккія)

Зараз мы гэта праверым.Вам патрэбна прачытаць словы і даць характарыстыку першаму гуку ў слове.

Пакажыце на лінеечцы поспеху,як вы лічыце справіцеся з заданнем? САСНА, ТАПОЛЯ, ЛІПА, КЛЁН, РАБІНА, КАШТАН (*дзеці па чарзе ля дошкі злучаюць малюнак дрэва са словам* ) ***Работа ў парах***

Справіліся з заданнем ?Азараз на лінеечцы поспеху пакажыце як вы справіліся?Ці супалі вашы самаацэнкі?

**Фізкультхвілінка** *(Раніца)*

**3.Вывучэнне новага матэрыялу.**

Да якога ж дрэва мы з вамі прыйшлі? Вы яго ведаеце ? (не)

*Прапануецца загадка.*

У сто гадоў я малады

Маё насенне- жалуды. (дуб)

Вызначце першы гук у слове дуб.Які гэта гук –зычны ці галосны?

Дайце яму характарыстыку*.(зычны,цвёрды)*

 Пастаноўка мэты урока.

А зараз паглядзіце ў БУКВАР і правільна вось з гэтых картак выберыце схему да слова дуб.

|  |
| --- |
| ----- |

|  |
| --- |
|  |

А чаму няма яшчэ аднаго малюнка на старонцы буквара,які ахарактарызаваў бы братка гука [д]?

Напэўна братка ў гука [д]няма?А гэта значыць, ён заўсёды бывае толькі цвёрды.

Гук [д] на пісьме абазначаецца вось такой літарай Д друкаванай і прапісной. Чаму так называюцца літары? А можа гэта гукі? *(паказываю літару)*

На што падобна літара д? (НА ДОМІК)



Вазьміце свае лічыльные палачкі і паспрабуйце скласці літару Д - ДРУКАВАНУЮ.

**Замацаванне вывучанага матэрыялу.**

А зараз паглядзіце на малюнак на дошцы.Назавіце мне прадметы,якія пачынаюцца з гука [д]. Ахарактэрызуйце яго.

*(Дровы,дом,дах,дрэвы,дуб,дупло,дошкі,дарожка.)*

-Які гук?Ачаму мы не сустрэлі ніводнага ў вымаўленні мяккага гука?

*(таму што ён ніколі не бывае мяккім)*

Ацаніце на лінеечках сваю работу.

**Фізкультхвілінка**“Чуйныя вушкі”

( калі пачуем слова з гукам [д] – пляскаем у далоні, калі няма – тупаем ножкамі)

Дупло, школа, лужа, дошка, дарожка, слова, сасна, дождж, сонейка.

**Размінка для вочак.**

**Праца над развіццём мовы.**

А зараз нас чакаюць новыя цікавыя гульні і заданні. Як думаеце, справіцеся? Пакажыце сваі думкі на лінеечках поспеху.

а) Гульнявое практыкаванне “А ў нас на двары”(вучні называюць словы-назвы з гукам [д], складанне сказаў.

***Работа ў парах.***

б) Чытанне слоў па лентах-схемах (у розных напрамках).

В) Гульнявое практыкаванне “Пазнай літару”.

Справіліся з заданнем? А зараз на лінеечцы поспеху пакажыце як вы справіліся? Ці супалі вашы самаацэнкі?

**Замацаванне “Рэбус**”.

*(рашаецца на дошцы,суправаджаецца малюнкам)*

Д+РАБІНЫ =ДРАБІНЫ

Д+=

**Падвядзенне вынікаў**

- З якім гукам пазнаёміліся?

- Якой літарай абазначаецца? На што яна падобна?

- Як думаеце, можа наша Мудрэйшая Сава вас пахваліць? Чаму?

- А вопытныя прадзюсары змогуць у будучым з вамі працаваць? Чаму?

**Рэфлексія** .

Пакажыце з якім настроем працавалі. Чаму?